
1.1. Niveluri de transformare a Armatei României 


Transformarea militară a NATO şi UE şi, 
implicit, al fiecărui organism militar al statelor 
aliate sau membre, în parte, este un proces de 
adaptare pozitivă şi proactivă sau, dimpotrivă, 
de răspuns, la provocările şi exigenţele mediului 
geopolitic şi geostrategic, o reacţie la transfor- 
mările devenite realitate ori previzibile, la cerin- 
tele, oportunităţile şi restricţiile care apar în 
domeniul securităţii şi apărării. 

Conceptul strategic solicită din partea 
României, ca stat membru, asemenea celorlalte 
state membre ale Alianţei, pe lângă îndeplinirea 
misiunilor de apărare colectivă conform art. 5 al 
Tratatului Atlanticului de Nord, continuarea parti- 
cipării forţelor armate la misiuni în afara terito- 
riului național pentru gestionarea crizelor, 
stabilizare şi reconstrucţie, ca o modalitate de 
promovare a intereselor naţionale şi de conso- 
lidare a locului şi rolului statului român în cadrul 
NATO şi al UE. Aşadar, transformarea Armatei 
României este conceptuală, structurală şi opera- 
țională şi are ca obiectiv principal realizarea de 
capabilități cu un grad ridicat de sustenabilitate 
şi interoperabilitate, flexibile, mobile şi uşor de 
desfăşurat în teatre de operaţii. 

Transformarea militară conceptuală a 
Armatei României necesită regândirea perma- 
nentă a conceptelor, astfel încât forţele şi capa- 
bilităţile acestora să fie puse în valoare la un 
nivel optim prin perfecţionarea şi eficientizarea 
instruirii, planificării, pregătirii, generării şi dislo- 
cării forţelor în teatrele de operaţii, desfăşurării 
operaţiilor şi a sprijinului acestora pe timpul 
îndeplinirii misiunilor. La nivel strategic, între 


elementele centrale ale transformării se află şi 
conceptele strategice care fundamentează pe 
termen mediu sau lung soluţiile menite să 
conducă la îndeplinirea obiectivelor stabilite în 
plan militar privind modul de dezvoltare şi între- 
buinţare a capabilităţilor, asigurarea îndeplinirii 
misiunilor specifice naţionale şi a angajamen- 
telor militare asumate, punând accentul pe apă- 
rarea colectivă, gestionarea crizelor şi secu- 
ritatea prin cooperare. Acestea sunt, în esenţa 
lor, soluţii pentru îndeplinirea misiunilor specifice 
atât la nivel naţional, cât şi internaţional, având 
în vedere interesele naţionale şi ale Alianţei, 
caracteristicile mediului de securitate şi preve- 
derile şi cerinţele actualului Concept Strategic al 
NATO. 

În condiţiile create de mediul internaţional 
de securitate şi calitatea României de stat 
membru al NATO şi UE, transformarea de 
ansamblu a Armatei României este o necesitate 
implicită ce decurge din noile orientări strategice 
şi de transformare ale Alianţei. 

Obiectivul fundamental al procesului de 
transformare este acela de a asigura capacită- 
tile necesare pentru promovarea şi protejarea 
intereselor naţionale în faţa riscurilor şi amenin- 
ţărilor curente, a celor aflate în curs de dezvol- 
tare, şi a celor viitoare, dar şi pentru îndeplinirea 
angajamentelor în planul securităţii şi apărării, 
asumate de ţara noastră în cadrul NATO, 
Uniunii Europene sau al altor organisme inter- 
naţionale în care statul român şi-a asumat anga- 
jamente. De asemenea, apartenenţa României 
la organismele internaţionale de securitate 

impun parcurgerea, în cadrul transformării orga- 
nismului militar, a unui proces naţional coerent 
de dezvoltare a capabilităţilor militare. 

La nivelul Armatei României, transforma- 
rea conceptuală implică elaborarea doctrinelor 
naţionale fundamentale armonizate cu cele ale 
NATO, astfel: Doctrina Armatei României din 
2012, implementează AJP-01 (Doctrina Aliată 
Întrunită — Allied Joint Doctrine); Doctrina mili- 
tară naţională de informaţii, contrainformaţii şi 
securitate conform destinaţiei şi nivelului de o- 
peraţionalizare implementând AJP-02 (Doctrina 
Aliată Întrunită de Informaţii, Contrainformaţii şi 
Securitate - Joint Intelligence, Counter- 
Intelligence and Security Doctrine), SMG-P.F.-3, 
Doctrina pentru planificarea operaţională care 
implementează AJP-5 (Doctrina Aliată Întrunită 
pentru Planificarea Operaţională - Allied Joint 
Doctrine for Operational Planning). 

Procesul de transformare structurală a 
Armatei României este axat pe patru direcţii 
prioritare de acţiune: dezvoltarea capabilităţilor, 
transformarea managementului apărării, moder- 
nizarea continuă a înzestrării şi transformarea 
procesului de instruire a forţelor. 

a) Dezvoltarea capabilităţilor implică trans- 
formări în domeniul pregătirii pentru luptă, în 
domeniul înzestrării şi în domeniul procesului de 
planificare a fortelor": 

- transformarea în domeniul pregătirii pen- 
tru luptă vizează atingerea, de către structurile 
tuturor categoriilor de forţe ale armatelor statelor 
membre NATO, inclusiv a României, a unui nivel 
de pregătire care să le permită să acţioneze 
întrunit, atât în context naţional, cât şi în context 
multinațional, un rol important în acest domeniu 
revenind folosirii în procesul de instrucţie a unor 
sisteme de modelare şi de simulare perfor- 
mante; 

- transformarea în domeniul înzestrării are 
un rol important în micşorarea marilor decalaje 
existente între armatele statelor membre NATO 
în acest domeniu, şi care afectează în bună mă- 
sură interoperabilitatea forţelor şi performanţelor 
acestora. În acest scop, în cadrul Alianţei se 
urmăreşte reducerea duratei ciclului cerinţă — 
comandă — achiziţie — înzestrare, adaptarea pro- 
ceselor de programare şi bugetare, evaluarea 
eficienţei programelor de înzestrare, creşterea 
importanţei cercetării şi dezvoltării, precum şi 
creşterea eficienţei folosirii tehnologiilor şi mij- 
loacelor comerciale din domeniile telecomu- 
nicaţiilor şi informaţiei în politicile de înzestrare; 

- transformarea în domeniul procesului de 
planificare a forţei are în vedere ca procesul de 


planificare de la nivelul fiecărui stat membru să 
susţină interesele de ansamblu ale Alianţei. De 
asemenea, transformarea în acest domeniu tre- 
buie să permită o distribuţie echitabilă a respon- 
sabilităţilor şi a beneficiilor între parteneri, moni- 
torizarea şi evaluarea obiectivă a răspunsului 
statelor membre la cerinţele de ansamblu ale 
Alianţei, o îmbunătăţire a capacităţii statelor 
membre de a răspunde cerinţelor în concordan- 
tă cu evoluţiile din mediul de securitate, impu- 
nerea interoperabilităţii ca principală conditio- 
nalitate pentru atingerea scopurilor comune. 

b) Transformarea în domeniul manage- 
mentului apărării, aşa cum este ea gândită şi 
pusă în practică la nivelul tuturor statelor mem- 
bre ale Alianţei, trebuie să vizeze cu prioritate 
identificarea cerinţelor, planificarea resurselor 
pe bază de programe prin optimizarea siste- 
mului de planificare, programare, bugetare şi 
evaluare, optimizarea sistemelor de achiziţie ca 
urmare a nevoii de a micşora semnificativ ciclu- 
rile de cercetare — dezvoltare — implementare a 
capabilităţilor de luptă în continuă perfecţionare, 
îmbunătăţirea managementului financiar-conta- 
bil specific domeniului apărării, permanenta 
adaptare a managementului resurselor umane 
în raport cu cerinţele obiective ce se manifestă 
în toate celelalte domenii. 

c) Modernizarea înzestrării forțelor presu- 
pune un proces complex care, în afara siste- 
melor de armament şi echipamente, se regăseş- 
te şi în asigurarea, modernizarea şi dezvoltarea 
suportului logistic al forţelor şi a mentenanţei 
tehnicii şi infrastructurii militare, presupunând 
modernizarea tehnicii la nivelul standardelor 
NATO, pentru a diminua decalajele existente şi 
a mări gradul de interoperabilitate, achiziționa- 
rea de tehnică şi integrarea tehnologiilor moder- 
ne de fabricaţie, achiziţionarea unor categorii de 
tehnică militară. Pentru micşorarea decalajelor 
dintre nivelurile de înzestrare cu armament, teh- 
nică şi echipamente performante va trebui avută 
în vedere asigurarea unei finanţări corespun- 
zătoare a cercetării ştiinţifice şi tehnologice, pe 
baza căreia să se realizeze creşterea perfor- 
manţelor tehnicii şi ale sistemelor militare, folosi- 
rea integrală şi optimă a tuturor resurselor uma- 
ne, financiare, materiale, tehnologice şi informa- 
tionale. 

d) Modernizarea instruirii fortelor în cadrul 
Armatei României este un obiectiv al transfor- 
mării care vizează realizarea capacității perso- 
nalului de a îndeplini atribuţiile şi misiunile speci- 
fice folosind echipamentele din dotare. Nevoia 
de interoperabilitate impune ca întregul proces 

să fie o simbioză a cunoştinţelor şi experienței 
acumulate în domeniul instruirii de către arma- 
tele statelor membre, fundamentarea şi organi- 
zarea procesului de instruire a personalului şi 
forțelor să fie făcute pe baza principiilor, concep- 
telor şi tehnologiilor specifice Alianţei, modul de 
lucru să fie unul modern, integrat şi eficient 
pentru a determina creşterea interoperabilităţii, 
atât între categoriile de forţe ale fiecărei armate, 
cât şi între acestea şi forțele armate ale 
celorlalte state membre NATO. 

Pe parcursul procesului de transformare 
este urmărită şi realizarea unei optimizări a 
structurilor de forţe pentru dezvoltarea unei ca- 
pacităţi militare credibile capabilă să asigure 
îndeplinirea tuturor misiunilor ce revin Armatei 
României, în conformitate cu interesele şi obiec- 


tivele proprii şi cu angajamentele asumate pe 
plan internaţional. 

Tendinţele în mediul de securitate arată 
că, în etapa actuală, derularea procesului de 
transformare a Armatei României în consens cu 
cel ce se desfăşoară în cadrul NATO şi UE, 
impune adaptarea strategiei de transformare la 
noile condiţii şi implementarea procesului de 
planificare pe bază de capabilități. De aseme- 
nea, utilizarea rezultatelor cercetării ştiinţifice şi 
dezvoltării tehnologice a unor capabilități, în co- 
mun cu aliaţii şi partenerii, reprezintă modalităţi 
esenţiale de modernizare a tehnicii, echipa- 
mentelor militare şi infrastructurii, precum şi de 
pregătire şi instruire a personalului. 


! Cf. Strategia de transformare a Armatei României, Bucureşti, 
2007, p. 10. 


1.2. Elemente de revizuit în Strategia de Transformare a Armatei României 


Pentru stabilirea unei liste cu elemente 
esenţiale de inclus la nivel conceptual în Strategia 
de Transformare a Armatei României (STAR) este 
necesară realizarea unei „analize comparative a 
misiunilor prezente şi viitoare ce vor reveni cate- 
goriilor de forţe ale armatei determinate de partici- 
parea lor la acţiuni militare, a cerinţelor opera- 
tionale generale ale înzestrării, precum şi a stării 
actuale a armamentului, tehnicii de luptă, echipa- 
mentelor şi materialelor cu destinaţie militară'?. 

Pe parcursul procesului de transformare este 
urmărită şi realizarea unei optimizări a structurilor 
de forţe pentru dezvoltarea unei capacităţi militare 
credibile capabilă să asigure îndeplinirea tuturor 
misiunilor ce revin Armatei României, în conformi- 
tate cu interesele şi obiectivele proprii şi cu anga- 
jamentele asumate pe plan internaţional. 

Tendinţele în mediul de securitate arată că, 
în etapa actuală, derularea procesului de transfor- 
mare a Armatei României în consens cu cel ce se 
desfăşoară în cadrul NATO şi UE, impune adap- 
tarea strategiei de transformare la noile condiţii şi 
implementarea procesului de planificare pe bază 
de capabilități. De asemenea, utilizarea rezulta- 
telor cercetării ştiinţifice şi dezvoltării tehnologice a 
unor capabilități, în comun cu aliaţii şi partenerii, 
reprezintă modalităţi esenţiale de modernizare a 
tehnicii, echipamentelor militare şi infrastructurii, 
precum şi de pregătire şi instruire a personalului. 

În procesul de revizuire a viziunii Strategiei 
de transformare a Armatei României, considerăm 
că trebuie să plecăm de la îndatoririle asumate 
prin aderarea la cele două organizaţii (NATO şi 
UE), cu prioritate cele stipulate în documentele 
strategice ale acestora. Astfel, prin Conceptul său 


strategic, NATO solicită din partea României, ca 
stat aliat cu drepturi depline asemenea tuturor 
celorlalte 27 state, pe lângă îndeplinirea misiunilor 
de apărare colectivă conform art. 5 al Tratatului 
Atlanticului de Nord (similar art. 51 al Chartei 
ONU), şi continuarea participării cu forţe armate la 
misiuni în afara teritoriului naţional pentru gestio- 
narea crizelor, stabilizare şi reconstrucţie, ca 
modalitate de promovare a intereselor naţionale 
dar şi de consolidare a locului şi rolului statului 
român în cadrul organizaţiilor amintite. 

Conform Strategiei de Transformare a 
Armatei României, în prezent, România parcurge 
etapa integrării operaţionale în NATO şi Uniunea 
Europeană (2008-2015). În această etapă vor fi 
îndeplinite obiectivele pe termen mediu ale 
procesului de transformare“: 

-continuarea operaţionalizării forţelor desti- 
nate NATO şi Uniunii Europene şi implementarea 
Obiectivelor Forţei; 

-finalizarea restructurării sistemului logistic 
de nivel strategic şi operativ; 

-continuarea achiziţiilor de echipamente noi 
şi a programelor majore de înzestrare, conform 
cerinţelor Obiectivelor Forţei şi a Concepţiei de 
înzestrare a Armatei României; 

-reorganizarea învăţământului militar; 

-extinderea implementării unor cerinţe ale 
Obiectivelor Forţei (instruire, competenţă lingvis- 
tică, comunicaţii şi informatică) la nivelul forţelor 
de generare şi regenerare; 

-creşterea contribuţiei cu forte la Forţa de 
Răspuns NATO şi pentru Uniunea Europeană; 

-evaluarea sistemică şi structurală a dome- 
niilor principale ale procesului de integrare opera- 

ţională a Armatei în cadrul NATO şi UE şi funda- 
mentarea deciziilor de corecție şi îmbunătăţire a 
politicilor, proceselor şi programelor în derulare; 

-participarea la activităţile Echipelor Integrate 
de Dezvoltare şi Echipelor de Proiect organizate 
sub egida Agenţiei Europene de Apărare 
(European Defence Agency — EDA), în funcţie de 
interesele naţionale şi de planurile şi programele 
elaborate la nivelul Ministerului Apărării Naţionale. 

Pentru a realiza o revizuire a documentului 
Strategiei este necesară cunoaşterea stadiului 
actual al transformării, analiza şi evaluarea obiec- 
tivelor atinse, a celor modificate şi a celor de 
urmărit în contextului procesului de interconectare 
a forţelor şi a integrării în iniţiativele „Smart 
Defence” şi „Pooling and Sharing. 

Propunem ca o ediţie revizuită a Strategiei să 
fie promovată după încheierea etapei a doua a 
procesului de transformare actual 2008-2015, ace- 
ea a integrării operaţionale în NATO şi Uniunea 
Europeană în care este prevăzut drept obiectiv 
„evaluarea sistemică şi structurală a domeniilor 
principale ale procesului de integrare operaţională a 


Armatei în cadrul NATO şi Uniunii Europene şi 
fundamentarea deciziilor de corecție şi îmbunătăţire 
a politicilor, proceselor şi programelor în derulare”. 
Analiza stadiului de dezvoltare şi implementare se 
va realiza pe toate domeniile transformării stabilite 
în actuala Strategie: managementul resurselor de 
apărare, managementul planificării integrate a 
apărării, resurse umane, creşterea calităţii vieţii 
personalului, managementul financiar contabil, 
informaţii pentru apărare, operaţii, conducere, eva- 
luarea sistemică şi structurală, comunicaţii şi infor- 
matică, înzestrare, doctrine şi instruire, logistică, 
cercetare ştiinţifică, proprietate imobiliară şi infra- 
structură şi sistemul activităţilor de comunicare. 
Fără o astfel de analiză cuprinzătoare, cu indicatori 
calitativi şi cantitativi relevanti cu privire la realitatea 
stadiului de transformare a Armatei României, o 
revizuire eficientă a STAR este imposibilă. 


$ Concepția de înzestrare cu sisteme şi echipamente majore a 
Armatei României în perioada 2006-2025, Bucureşti, 2006, p. 4. 

a Strategia de transformare a Armatei României, 2007, p. 43. 

4 Idem, p. 14. 


CONCLUZII: 


e Transformarea organizaţională a NATO şi UE şi, implicit, a forţelor armate 
ale statului român în calitate de membru şi partener al acestor organizaţii 
nu este un scop în sine, ci reprezintă o condiţie esenţială pentru creşterea 
nivelului de interoperabilitate a forţelor naţionale menite să acţioneze tot 
mai des într-un cadru multinațional, împreună cu forţele statelor aliate şi 
partenere. 


Strategia de Transformare a Armatei României este necesar a fi revizuită în 
conformitate cu noile obiective şi direcţii de acţiune stabilite la nivel 
naţional şi internaţional, în cadrul organizaţiilor din care România face 


parte, şi actualizată periodic pentru a se ralia noilor cerinţe şi provocări 
apărute în mediul internaţional de securitate. 

